ประกาศกรมสวัสดิการและคุ้มครองแรงงานเรื่อง หลักเกณฑ์และวิธีการอบรมคณะกรรมการความปลอดภัยอาชีวอนามัย และสภาพแวดล้อมในการทํางานของสถานประกอบกิจการพ.ศ. 2549----------------------------------------- อาศัยอํานาจตามความในข้อ 28 แห่งกฎกระทรวงกําหนดมาตรฐานในการบริหารและ การจัดการด้านความปลอดภัย อาชีวอนามัย และสภาพแวดล้อมในการทํางาน พ.ศ. 2549 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศกรมสวัสดิการและคุ้มครองแรงงาน เรื่อง หลักเกณฑ์ และวิธีการอบรมคณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ พ.ศ. 2549"ข้อ ๒ ประกาศนี้ ให้ใช้บังคับตั้งแต่วันประกาศเป็นต้นไปข้อ ๓ ให้นายจ้างจัดให้คณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการได้รับการอบรมเกี่ยวกับบทบาทและหน้าที่ตามกฎหมาย ตามหลักเกณฑ์ วิธีการ หลักสูตรการอบรมและวิทยากรที่กําหนดไว้ในประกาศนี้ ในกรณีที่นายจ้างเป็นผู้จัดอบรมตามวรรคหนึ่ง ให้ส่งรายละเอียดเกี่ยวกับการอบรมดังต่อไปนี้ ต่ออธิบดีหรือผู้ซึ่งอธิบดีมอบหมาย เพื่อให้ความเห็นชอบก่อนการอบรมไม่น้อยกว่าสิบห้าวัน (1) กําหนดการอบรม ซึ่งประกอบด้วย วัน เวลา และสถานที่ (2) จํานวนผู้เข้ารับการอบรม (3) รายชื่อและคุณสมบัติวิทยากรแต่ละหัวข้อวิชา การส่งรายละเอียดตามวรรคสอง ให้ถือว่านายจ้างได้แจ้งการอบรมต่ออธิบดีหรือผู้ซึ่งอธิบดีมอบหมายตามข้อ 6 (1) แล้ว ในกรณีที่นายจ้างไม่สามารถจัดอบรมได้ ให้นายจ้างจัดให้คณะกรรมการความปลอดภัยอาชีวอนามัย และสภาพแวดล้อมในการทํางานของสถานประกอบกิจการเข้ารับการอบรมกับกรมสวัสดิการ และคุ้มครองแรงงาน หรือหน่วยงานฝึกอบรมเจ้าหน้าที่ความปลอดภัยในการทํางานที่ได้ขึ้นทะเบียนไว้กับกรมสวัสดิการและคุ้มครองแรงงานข้อ ๔ หลักสูตรการอบรมคณะกรรมการความปลอดภัย อาชีวอนามัย และสภาพแวดล้อม ในการทํางานของสถานประกอบกิจการต้องมีหัวข้อวิชาและระยะเวลาการอบรมรวมสิบสองชั่วโมง ดังนี้ (1) หมวดวิชาที่ 1 การบริหารคณะกรรมการความปลอดภัย อาชีวอนามัย และสภาพแวดล้อม ในการทํางานของสถานประกอบกิจการอย่างมีประสิทธิภาพ ระยะเวลาสามชั่วโมง ประกอบด้วย หัวข้อวิชา ได้แก่ (ก) แนวคิดระบบการจัดการความปลอดภัย อาชีวอนามัย และสภาพแวดล้อมในการทํางาน (ข) การพิจารณาแผนงานและโครงการความปลอดภัยในการทํางานและความปลอดภัยนอกงาน (2) หมวดวิชาที่ 2 กฎหมายความปลอดภัยในการทํางาน ระยะเวลาหนึ่งชั่วโมงสามสิบนาที ประกอบด้วย หัวข้อวิชา ได้แก่ (ก) กฎกระทรวงกําหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทํางาน พ.ศ. 2549 (ข) สาระสําคัญของกฎหมายความปลอดภัยในการทํางานที่เกี่ยวข้อง (3) หมวดวิชาที่ 3 บทบาทหน้าที่ของคณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ ระยะเวลาเจ็ดชั่วโมงสามสิบนาที ประกอบด้วย หัวข้อวิชา ได้แก่ (ก) การควบคุมและป้องกันการประสบอันตรายจากการทํางาน (ข) การสํารวจความปลอดภัย (ค) การจัดทําข้อบังคับ คู่มือและมาตรฐานด้านความปลอดภัยในการทํางาน (ง) การวางระบบการรายงานสภาพการทํางานที่ไม่ปลอดภัย (จ) การประเมินผลการดําเนินงานด้านความปลอดภัยในการทํางาน (ฉ) การประชุมและการติดตามงานข้อ ๕ วิทยากรอบรมหลักสูตรคณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ ต้องมีคุณสมบัติอย่างหนึ่งอย่างใด ดังนี้ (1) เป็นหรือเคยเป็นเจ้าหน้าที่ของหน่วยงานราชการที่มีคุณวุฒิไม่ต่ํากว่าปริญญาตรี สาขาอาชีวอนามัย หรือเทียบเท่า หรือผ่านการฝึกอบรมหลักสูตรด้านความปลอดภัยในการทํางานของกรมสวัสดิการและคุ้มครองแรงงาน ทั้งนี้ ต้องปฏิบัติงานที่เกี่ยวข้องกับความปลอดภัยในการทํางานมาไม่น้อยกว่าห้าปี และมีประสบการณ์การเป็นวิทยากรเกี่ยวกับความปลอดภัยในการทํางานไม่น้อยกว่าสามปี (2) เป็นอาจารย์ในสถาบันอุดมศึกษาของรัฐหรือเอกชนที่สําเร็จการศึกษาไม่ต่ํากว่าปริญญาตรี สาขาอาชีวอนามัย หรือเทียบเท่า โดยสอนวิชาที่เกี่ยวกับความปลอดภัยในการทํางาน และมีประสบการณ์การสอนเกี่ยวกับวิชาดังกล่าวไม่น้อยกว่าสามปี (3) เป็นผู้มีความรู้และประสบการณ์ในการทํางานที่เกี่ยวข้องกับหัวข้อวิชาที่บรรยายไม่น้อยกว่าห้าปี หรือเป็นผู้ปฏิบัติงานโดยตรงเกี่ยวกับการพัฒนาองค์ความรู้หรือมาตรฐานด้านความปลอดภัยในการทํางานไม่น้อยกว่าห้าปี ทั้งนี้ มีประสบการณ์การเป็นวิทยากรเกี่ยวกับหัวข้อวิชาที่บรรยายมาไม่น้อยกว่าสามปีข้อ ๖ ในการอบรมคณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ ผู้จัดอบรมต้องดําเนินการ ดังนี้ (1) แจ้งกําหนดการอบรมต่ออธิบดีหรือผู้ซึ่งอธิบดีมอบหมายไม่น้อยกว่าสิบห้าวันก่อนการจัดอบรม (2) จัดให้มีเอกสารประกอบการอบรมที่มีเนื้อหาและรายละเอียดตามหลักสูตร (3) จัดให้ห้องอบรมหนึ่งห้องมีผู้เข้ารับการอบรมไม่เกินหกสิบคนต่อวิทยากรหนึ่งคน (4) จัดให้ผู้เข้ารับการอบรมเข้ารับการอบรมเต็มเวลาตลอดหลักสูตรที่กําหนด (5) จัดให้มีการวัดผลและประเมินผลผู้เข้ารับการอบรม (6) ออกใบรับรองให้แก่ผู้ผ่านการอบรมข้อ ๗ ให้นายจ้างแจ้งผลการอบรมคณะกรรมการความปลอดภัย อาชีวอนามัย และสภาพแวดล้อม ในการทํางานของสถานประกอบกิจการเป็นหนังสือต่ออธิบดีหรือผู้ซึ่งอธิบดีมอบหมายภายในสามสิบวัน นับแต่วันที่เสร็จสิ้นการอบรม และหนังสือแจ้งผลการอบรมนั้นอย่างน้อยต้องมีรายการและเอกสารประกอบ ดังต่อไปนี้ (1) ชื่อ และที่ตั้งสถานประกอบกิจการของนายจ้าง (2) กําหนดการอบรมที่มีการลงลายมือชื่อของวิทยากรในแต่ละหัวข้อวิชา (3) สําเนาใบรับรองของผู้ผ่านการอบรมผู้มีอํานาจลงนาม - ประกาศ ณ วันที่ 8 พฤศจิกายน พ.ศ. 2549 ผดุงศักดิ์ เทพหัสดิน ณ อยุธยาอธิบดีกรมสวัสดิการและคุ้มครองแรงงาน